Author: agenda0
Company: agenda

„Návrh“

VLÁDA SLOVENSKEJ REPUBLIKY

 v y d á v a

podľa § 10 ods. 1 a 13 a § 10a ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov ( ďalej len "zákon" )

r o z h o d n u t i e  č. ...............
o privatizácii časti zdravotníckeho zariadenia

Názov zdravotníckeho zariadenia:     Poliklinika Ružinov    
Sídlo: 				                Ružinovská č. 10, Bratislava
IČO:				                 17 336 198

Na realizáciu sa určuje privatizačný projekt vedený v evidencii Ministerstva pre správu
a privatizáciu národného majetku Slovenskej republiky pod číslom 2166 (ďalej len „určený privatizačný projekt“).
          Rozhodnutie sa týka časti zdravotníckeho zariadenia Poliklinika Ružinov –časť Obvodné zdravotné stredisko Drieňová 38, vymedzeného výstupným formulárom F.1(A)/7 určeného privatizačného projektu.
1.	Spôsob privatizácie:
	 Priamy predaj vopred určenému záujemcovi.
2.	Účtovná hodnota majetku časti zdravotníckeho zariadenia k 31.12.1998:
	1 250 000,- Sk
	(slovom: jedenmilión dvestopäťdesiattisíc slovenských korún)
3.	Spôsob výberu kupujúceho:
Kupujúci bol vybraný Ministerstvom pre správu a privatizáciu národného majetku Slovenskej republiky vo výberovom konaní.

- 2 -  
4.  Kupujúci:
Obchodné meno:		PROPORTIO s.r.o.
Sídlo:			Drieňová 38, 821 02 Bratislava
    IČO:			35 733 926
5.	Kúpna cena: 2 850 000,- Sk 
	(slovom: dvamilióny osemstopäťdesiattisíc slovenských korún)
6.	Platobné podmienky a ich zabezpečenie:
Kúpnu cenu vo výške 2 850 000,- Sk zaplatí kupujúci nasledovne:
a)	Prvú splátku vo výške 2 050 000,- Sk v termíne do 30 dní odo dňa účinnosti zmluvy o predaji časti zdravotníckeho zariadenia.
Úhrada prvej splátky kúpnej ceny je zabezpečená:
•	Potvrdením o zriadení vinkulácie vkladu, ktoré vystavila Slovenská sporiteľňa, a.s., Drieňová 34, 821 02 Bratislava dňa 4.6.2001. V uvedenom doklade Slovenská sporiteľňa, a.s., Drieňová 34, 821 02 Bratislava potvrdzuje, že na účte číslo: 0170261596/0900 vinkulovala pre klienta: PROPORTIO s.r.o., Drieňová 38, 821 02 Bratislava, peňažné prostriedky vo výške 200 000,- Sk (slovom: dvestotisíc slovenských korún) za účelom privatizácie zdravotníckeho zariadenia Poliklinika Ružinov, časť Obvodné zdravotné stredisko Drieňová 38 v prospech Fondu národného majetku SR,
•	Potvrdením o zriadení vinkulácie vkladu, ktoré vystavila Slovenská sporiteľňa, a.s., Drieňová 34, 821 02 Bratislava dňa 10.5.2001. V uvedenom doklade Slovenská sporiteľňa, a.s., Drieňová 34, 821 02 Bratislava potvrdzuje, že na účte číslo: 0174701675/0900 vinkulovala pre klienta: PROPORTIO s.r.o., Drieňová 38, 821 02 Bratislava, peňažné prostriedky vo výške 1 850 000,- Sk (slovom: jedenmilión osemstopäťdesiattisíc slovenských korún) za účelom privatizácie zdravotníckeho zariadenia Poliklinika Ružinov, časť Zdravotné stredisko Drieňová 38 v  prospech Fondu národného majetku SR.
Zostávajúcu časť kúpnej ceny vo výške 800 000,- Sk uhradí kupujúci v jednej splátke v termíne do 31.12.2002.
b)	Platobné podmienky uvedené v bode 6. písm. a) zabezpečí Fond národného majetku SR zriadením záložného práva.

7.	 Ďalšie podmienky predaja:
7.1. Vecné bremeno
	Na predajom dotknuté nehnuteľnosti Fond národného majetku Slovenskej republiky v zmluve o predaji časti zdravotníckeho zariadenia zriadi podľa § 151n/ a nasl. Občianskeho zákonníka vecné bremeno:
a)	Na činnosti spojené s poskytovaním zdravotnej starostlivosti podľa zákona
č. 277/1994 Z.z. o zdravotnej starostlivosti v znení neskorších predpisov, v doteraz poskytovanom rozsahu bez časového obmedzenia, a to na základe:
•	povolenia na poskytovanie zdravotnej starostlivosti v neštátnom zdravotníckom zariadení, alebo
•	výkonu zdravotníckej činnosti vyplývajúcej z nájomnej zmluvy k predmetnej nehnuteľnosti.

- 3 -
b)	Zmenu rozsahu takto zapísaného vecného bremena je možné vykonať len so súhlasom Ministerstva zdravotníctva Slovenskej republiky na návrh vlastníka, po predchádzajúcom vyjadrení miestneho orgánu štátnej správy na úseku zdravotnej starostlivosti.
c)	Takto zapísané vecné bremeno je možné zrušiť alebo čiastočne zmeniť len na základe  žiadosti  vlastníka, po  udelení predchádzajúceho súhlasu miestneho orgánu štátnej správy na úseku zdravotnej starostlivosti, vydaného na základe odborného stanoviska Ministerstva zdravotníctva Slovenskej republiky.
	
7. 2. Fond národného majetku Slovenskej republiky v zmluve upraví právo na  odstúpenie                   od zmluvy  v prípade, že kupujúci nesplní záväzky a povinnosti vyplývajúce zo zmluvy.

P o u č e n i e :
Na toto rozhodnutie sa nevzťahujú všeobecné ustanovenia o správnom konaní a nepodlieha preskúmaniu súdom.
Dostanú:  	  Fond národného majetku Slovenskej republiky
	Ministerstvo zdravotníctva Slovenskej republiky
	Ministerstvo pre správu a privatizáciu národného majetku Slovenskej republiky
	Úrad vlády Slovenskej republiky

Za správnosť:  Ing. Mária Machová, CSc.
	ministerka pre správu
	a privatizáciu národného majetku 
Slovenskej republiky	....................................................
	           (podpis a pečiatka)